5. tramvaju maršruts (Rīga)

5. tramvaju maršruts ir Rīgas sabiedriskā transporta tramvaju maršruts, kas kursē no Iļģuciema apkaimes Kurzemes rajonā līdz Ziemeļu rajona Mīlgrāvja apkaimei. No 2023. gada 14. aprīļa uz būvdarbu laiku novirzīts no Iļģuciema uz Imantu, posmā no Botāniskā dārza līdz Iļģuciemam aizstāts ar 5T. maršruta autobusu.

5. tramvaju maršruta kopējais garums ir 31,018 km. Virziena Iļģuciems — Mīlgrāvis kopējais garums ir 15,390 km, bet virziena Mīlgrāvis — Iļģuciems kopējais garums ir 15,628 km.

Darbdienās pa 5. tramvaju maršrutu kursē 7 tramvaji, kuri pavisam veic 98 reisus, bet brīvdienās — 4 tramvaji, kuri pavisam veic 56 reisus (11.2022).

5. tramvaju maršrutu apkalpo RP SIA "Rīgas satiksme" 3. tramvaju depo.

5. tramvaju maršruts ir interesants ar to, ka Mīlgrāvja ielas posmā tam ir tikai vienas sliedes un ka Sliežu ielā tas šķērso dzelzceļa atzaru, kas ir vienīgā vieta Latvijā, kur krustojas tramvaja sliedes ar dzelzceļa sliedēm.

Vēsture 
Maršruts tika atklāts 1951. gadā, apvienojot 6. un 7. maršrutu. Sākumā kursēja no Sarkandaugavas līdz Bērnu slimnīcai, bet pēc tam pagarināja līdz Jaunmīlgrāvim. 1987. gadā 5. tramvajs no Torņakalna tika novirzīts uz Iļģuciemu. Pēdējos gados šajā maršrutā nav bijušas lielas izmaiņas. 5. tramvaju kādreiz daļēji apkalpoja 4. tramvaju depo, bet kad 2010. gada novembrī 4. depo likvidēja, 5. tramvaju sāka apkalpot tikai 3. tramvaju depo. Šobrīd 5. tramvajs ir trešais garākais tramvaja maršruts Rīgā. Sākot ar 2013. gada 4. septembri 5. tramvajam tika izveidota jauna pieturvieta "Kultūru vidusskola" abos virzienos. Viena atrodas starp pieturām "Ganību dambis" un "Lugažu iela" virzienā uz Mīlgrāvi. Otra atrodas starp pieturām "Lugažu iela" un "Pētersalas iela" virzienā uz Iļģuciemu.

No 2018. gada 28. maija līdz 16. jūnijam un no 11. jūlija līdz 22. augustam (ieskaitot)  tramvaja sliežu nomaiņas dēļ Slokas ielas un Jūrmalas gatves krustojumā 5. tramvaja maršruts tika saīsināts no Mīlgrāvja līdz Stacijas laukumam. Remonta laikā maršruta posmā no Stacijas laukuma līdz Iļģuciemam kursēja 5T. autobusu maršruts.

No 2022. gada 6. jūnija līdz 20. jūnijam sakarā ar Prāgas ielas pārvada slēgšanu Rail Baltic būvdarbu dēļ maršruts reisos "Mīlgrāvis — 3. tramvaju depo" un "Iļģuciems — 3. depo" tika novirzīts pa 13. janvāra ielu, izlaižot Centrāltirgus ielu. Otrreiz šādas izmaiņas notika no 2022. gada 11. jūlija līdz 30. jūlijam. Kopš 2023. gada 7. jūnija kursē tikai pa 13. janvāra ielu, sakarā ar sliežu remontu.

No 2022. gada 6. līdz 28. augustam tika saīsināts līdz Ausekļa ielai, posmā no no Sarkandaugavas līdz Mīlgrāvim tika aizstāts ar 5T. maršruta autobusu.

No 2023. gada 14. aprīļa (pagaidām) tramvajs kursē maršrutā no Imantas līdz Milgrāvim. Posmā no Iļģuciema līdz Jūrmalas gatvei tramvaju aizstāj 5T autobuss.

Maršruts 

Virzienā Imanta — Mīlgrāvis tramvaji brauc pa šādām ielām: Dammes iela, Anniņmuižas bulvāris, Bebru iela, Kurzemes prospekts, Jūrmalas gatve, Slokas iela, Uzvaras bulvāris, Akmens tilts, 11. novembra krastmala, 13. janvāra iela, Aspazijas bulvāris, Z. A. Meierovica bulvāris, K. Valdemāra iela, Kronvalda bulvāris, Eksporta iela, Pētersalas iela, Ganību dambis, Tilta iela, Sarkandaugavas iela, Sliežu iela un Tvaika iela.

Virzienā Mīlgrāvis — Imanta tramvaji brauc pa šādām ielām: Tvaika iela, Sliežu iela, Sarkandaugavas iela, Tilta iela, Ganību dambis, Pētersalas iela, Eksporta iela, Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, 13. janvāra iela, 11. novembra krastmala, Akmens tilts, Uzvaras bulvāris, Slokas iela, Jūrmalas gatve, Kurzemes prospekts, Bebru iela, Anniņmuižas bulvāris un Dammes iela.

Pieturvietas 
5. tramvaju maršrutā pavisam kopā ir 74 pieturas. Virzienā Imanta — Mīlgrāvis ir 37 pieturas, tāpat arī virzienā Mīlgrāvis — Imanta ir 37 pieturas.

Maršruts ar mainītu virzienu 
Virzienā 3. tramvaju depo (Fridriķa ielā) — Imanta tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, 11. novembra krastmala, Akmens tilts, Uzvaras bulvāris, Slokas iela, Jūrmalas gatve, Kurzemes prospekts, Bebru iela, Anniņmuižas bulvāris un Dammes iela.

Virzienā Imanta — 3. tramvaju depo (Fridriķa ielā) tramvaji brauc pa šādām ielām: Dammes iela, Anniņmuižas bulvāris, Bebru iela, Kurzemes prospekts, Jūrmalas gatve, Slokas iela, Uzvaras bulvāris, Akmens tilts, 11. novembra krastmala, 13. janvāra iela, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Virzienā 3. tramvaju depo (Fridriķa ielā) — Mīlgrāvis tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Aspazijas bulvāris, Z. A. Meierovica bulvāris, K. Valdemāra iela, Kronvalda bulvāris, Eksporta iela, Pētersalas iela, Ganību dambis, Tilta iela, Sarkandaugavas iela, Sliežu iela un Tvaika iela.

Virzienā Mīlgrāvis — 3. tramvaju depo (Fridriķa ielā) tramvaji brauc pa šādām ielām: Tvaika iela, Sliežu iela, Sarkandaugavas iela, Tilta iela, Ganību dambis, Pētersalas iela, Eksporta iela, Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Maršruts ar mainītu virzienu pieturvietas 
Virzienā 3. tramvaju depo (Fridriķa ielā) — Imanta ir 23 pieturas.

Bet virzienā Imanta — 3. tramvaju depo (Fridriķa ielā) ir 25 pieturas.

Virzienā 3. tramvaju depo (Fridriķa ielā) — Mīlgrāvis ir 30 pieturas.

Tāpat arī virzienā Mīlgrāvis — 3. tramvaju depo (Fridriķa ielā) ir 30 pieturas.

Agrākie pieturvietu nosaukumi: 
Uz pieprasījumu (pieturvieta slēgta)

Tvaika iela (pārdēvēta par ''Daudersala'')

Trolejbusu parks (pārdēvēta par ''1.Trolejbusu parks'')

Fābrika ''Kokvilna'' (pārdēvēta par ''Rāmuļu iela'')

Dispansers (pieturvieta slēgta)

Pētersalas iela (virziens uz ''Milgrāvis'' pārdēvēta par ''Ganību dambis'')

Kinoteātris ''Kosmoss'' (pārdēvēta par ''Katrīnas iela'')

Jūrskola (pārdēvēta par ''Kronvalda bulvāris'')

Valguma iela (pārdēvēta par ''Nacionālāis bibliotēka'')

L. Laicena iela (pārdēvēta par ''Nometņu iela'')

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 
 
 
 
 
 
 
 

05